Document ID: 32008R0811

РЕГЛАМЕНТ (ЕО) № 811/2008 НА КОМИСИЯТА
от 13 август 2008 година
за временно преустановяване на въвеждането в Общността на екземпляри от някои видове от дивата фауна и флора
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 338/97 на Съвета от 9 декември 1996 г. относно защитата на видовете от дивата фауна и флора чрез регулиране на търговията с тях (1), и по-специално член 19, параграф 2 от него,
след консултация с Групата за научен преглед,
като има предвид, че:
(1)
Член 4, параграф 6 от Регламент (ЕО) № 338/97 предвижда възможността Комисията да установи ограничения за въвеждането на определени видове в Общността в съответствие с условията, посочени в букви от а) до г) от него. В допълнение, мерки за прилагането на подобни ограничения бяха постановени в Регламент (ЕО) № 865/2006 от 4 май 2006 г. за установяване на подробни правила за прилагане на Регламент (ЕО) № 338/97 относно защитата на видовете от дивата фауна и флора чрез регулиране на търговията с тях (2).
(2)
Списък на видовете, чието въвеждане в Общността е временно преустановено, бе установен в Регламент (ЕО) № 1037/2007 на Комисията от 29 август 2007 г. относно временно преустановяване на въвеждането в Общността на екземпляри от някои видове от дивата фауна и флора (3).
(3)
На основата на актуална информация Групата за научен преглед заключи, че природозащитният статус на някои видове, изброени в приложения А и Б към Регламент (ЕО) № 338/97, ще бъде сериозно застрашен, ако не бъде временно ограничено тяхното въвеждане в Общността от някои страни на произход. Следователно въвеждането на изброените по-долу видове следва временно да бъде преустановено:
-
Falco cherrug от Армения, Бахрейн, Ирак, Мавритания и Таджикистан; Ovis vignei bocharensis от Узбекистан,
-
Odobenus rosmarus от Гренландия,
-
Accipiter erythropus, Aquila rapax, Gyps africanus, Lophaetus occipitalis и Poicephalus gulielmi от Гвинея,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (диви и отглеждани във ферма екземпляри) и Calabaria reinhardtii (диви екземпляри) от Того,
-
Agapornis pullarius и Poicephalus robustus от Кот д'Ивоар,
-
Stephanoaetus coronatus от Кот д'Ивоар и Того,
-
Pyrrhura caeruleiceps от Колумбия; Pyrrhura pfrimeri от Бразилия,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri и Euphorbia waringiae от Мадагаскар,
-
Varanus niloticus и Kinixys homeana (диви екземпляри от Того, отглеждани във ферма екземпляри от Бенин) от Бенин и Того,
-
Python regius, Geochelone sulcata (отглеждани във ферма екземпляри) и Pandinus imperator (отглеждани във ферма екземпляри) от Бенин,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi и Seriatopora stellata от Индонезия,
-
Peltocephalus dumerilianus от Гвиана,
-
Chitra chitra от Малайзия; Cryptophyllobates azureiventris, Dendrobates variabilis и Dendrobates ventrimaculatus от Перу,
-
Hippocampus kuda от Индонезия и Виетнам,
-
Ornithoptera urvillianus (отглеждани във ферма екземпляри), Ornithoptera victoriae (отглеждани във ферма екземпляри), Tridacna gigas и Heliopora coerulea от Соломоновите острови,
-
Tridacna derasa от Виетнам; Tridacna rosewateri от Мозамбик,
-
Plerogyra simplex, Hydnophora rigida, Blastomussa wellsi и Trachyphyllia geoffroyi от Фиджи,
-
Plerogyra sinuosa, Favites halicora, Acanthastrea spp., Cynarina lacrymalis и Scolymia vitiensis от Тонга,
-
Cycadaceae spp., Stangeriaceae spp. и Zamiaceae spp. от Мадагаскар, Мозамбик и Виетнам.
(4)
Всички нови ограничения, наложени съгласно настоящия регламент, са съгласувани с държавите, от които произхождат съответните видове.
(5)
На своята четиринадесета сесия Конференцията на страните по Конвенцията за международна търговия със застрашени видове от дивата фауна и флора (CITES) промени номенклатурата и реорганизира списъка на животинските видове в приложенията към CITES, така че разредите, семействата и видовете да бъдат подредени в азбучен ред. Затова видовете, изброени в приложението към Регламент (ЕО) № 1037/2007, следва да бъдат преименувани и пренаредени.
(6)
Поради това следва да бъде изменен списъкът на видовете, чието въвеждане в Общността е временно преустановено, и Регламент (ЕО) № 1037/2007 следва да бъде заменен от съображения за яснота.
(7)
Мерките, предвидени в настоящия регламент, са в съответствие със становището на Комитета за търговия с видове от дивата фауна и флора,
ПРИЕ НАСТОЯЩИЯ РЕГЛАМЕНТ:
Член 1
При спазване на разпоредбите на член 71 от Регламент (ЕО) № 865/2006 въвеждането в Общността на екземпляри от видовете от дивата фауна и флора, изброени в приложението към настоящия регламент, временно се преустановява.
Член 2
Регламент (ЕО) № 1037/2007 се отменя.
Позоваванията на отменения регламент се смятат за позовавания на настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 август 2008 година.

Labels: 3
20